ORDE do 20 de novembro de 2006 pola que se aproba a conta xeral de liquidación e se distribúe o ben remanente da herdanza intestada de Eladia Domínguez Nores.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/12/2006

Antecedentes.
Por comunicación da Avogacía do Estado do 15 de setembro de 2003, iniciouse o expediente para o recoñecemento da Comunidade Autónoma de Galicia como herdeira do ab intestato de Eladia Domínguez Nores, de acordo co disposto nos artigos 153 e 154 da Lei 4/1995, do 24 de maio, de dereito civil de Galicia, que regulaban a sucesión intestada a favor da Comunidade Autónoma de Galicia.
Eladia Domínguez Nores, con derradeiro domicilio en Vigo, finou o 23 de marzo de 2003, sen ter outorgado testamento e sen herdeiros coñecidos.
Por auto de declaración de herdeiros 358/2005, de 8 de xuño de 2005 o Xulgado de Primeira Instancia Nº 10 de Vigo declarou vacante a súa herdanza adxudicando esta á Comunidade Autónoma de Galicia.
O 19 de outubro de 2005 publicouse no Diario Oficial de Galicia o anuncio polo que se daba publi
cidade á apertura do prazo de información pública do dito expediente, presentando solicitude de beneficiario na repartición da herdanza a Asociación de Familias de Disminuídos Psíquicos das Comarcas de Noia e Barbanza (Amigos).
Fundamentos xurídicos.
Lei 4/1995, do 24 de maio, do Dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 de marzo, polo que se aproba o Regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e procedemento administrativo común.
Código Civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feitas as correspondentes propostas de distribución do ben hereditario,
RESOLVO:
1º Estimar conforme a seguinte conta xeral de liquidación da herdanza de Eladia Domínguez Nores.
A) Bens e dereitos:
-Tesouraría e valor.
Bancos e institucións de crédito:
Caixanova (Vigo), nº cc 2080 0046 38 0000087633: 1.616,61 A.
Caixanova (Vigo), nº cc 2080 0046 31 0010016300: 3.005,06 A.
Total de bens e dereitos: 4.621,67 A.
B) Obrigas e débedas:
Servizos de profesionais independentes:
Rexistro da Propiedade de Santiago 16-2-2004: 10,46 A.
Total obrigas e débedas: 10,46 A.
Total líquido (bens e dereitos-obrigas e débedas): 4.611,21 A.
2º Tendo en conta:
* O disposto na Lei 4/1995 de dereito civil de Galicia aplicable a esta sucesión.
* O ben hereditario remanente líquido resultante: 4.611,21 A.
* O ámbito de actuación da asociación que solicitou a repartición da herdanza non inclúe o derradeiro domicilio da causante.
* Os pagamentos efectuados pola Consellería de Economía e Facenda: 10,46 A.
En atención ao destino cultural ou asistencial a que están afectos estes bens hereditarios, á preferencia da radicación dos establecementos e institucións que poden ser beneficiarias e as solicitudes presentadas, e como queira que o ámbito de actuación da asociación peticionaria na repartición da herdanza non inclúe o derradeiro domicilio da causante e que os citados fins se poden realizar directamente pola Administración da Comunidade Autónoma de Galicia:
a) Proceder ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 4.611,21 A, co apercibimento de que este importe deberá quedar afecto a establecementos de asistencia social ou institucións culturais, preferentemente radicados na derradeira residencia da causante, concello de Vigo, e, en todo caso, en territorio galego.
b) Destinar a cantidade de 10,46 A á Consellería de Economía e Facenda en compensación dos pagamentos realizados por este departamento a conta do citado ben hereditario.
3º Esta resolución pon fin á vía administrativa e contra dela poderase interpoñer recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998 reguladora da xurisdición contencioso-administrativa, sen prexuízo de que o interesado considere exercitar calquera outro recurso que considere oportuno.
Santiago de Compostela, 20 de novembro de 2006.
P.D. (Orde 18-9-2006)
María Inmaculada Viña Carregal
Secretaria xeral e do Patrimonio da
Consellería de Economía e Facenda